21.2.2022.
HR
Službeni list Europske unije
C 83/15
Postojeći tekst glasi: „7.
Ekstra djevičansko maslinovo ulje za zaštićenom oznakom izvornosti iz članka 1. na tržište se mora stavljati u tamnim staklenim spremnicima ili spremnicima od nehrđajućeg čelika ili lima zapremnine do pet litara.”
Treba ga zamijeniti sljedećim: „7.
Ekstra djevičansko maslinovo ulje za zaštićenom oznakom izvornosti iz članka 1. na tržište se mora stavljati u staklenim ili limenim spremnicima ili u bilo kojim drugim posudama primjerenima za čuvanje ulja zapremnine do pet litara.”
Tom se izmjenom proizvođačima želi omogućiti da upotrebljavaju i druge spremnike osim onih već navedenih u specifikaciji kako bi mogli zadovoljiti različite potrebe tržišta. — Mijenjaju se pravila o punjenju boca.
Postojeći tekst glasi: „Uzgoj, ekstrakcija ulja i punjenje u boce odvijaju se unutar definiranog područja.
Punjenje u boce mora se obavljati na definiranom zemljopisnom području kako bi se sačuvale posebne karakteristike i kvaliteta ulja ‚Monte Etna’ te kako bi vanjsko kontrolno tijelo svoje provjere obavljalo pod nadzorom proizvođačâ.”
Treba ga zamijeniti sljedećim: „Ekstra djevičansko maslinovo ulje sa zaštićenom oznakom izvornosti ‚Monte Etna’ mora se pakirati unutar zemljopisnog područja određenog u točki 4.”
Zahtjev je potreban kako bi se premještanje sirovina i ulja svelo na najmanju moguću mjeru.
Čak je i prevoženje ulja u razlivenom stanju u cisternama više puta uzrokovalo manje kemijske promjene koje su se odrazile u znatno većim organoleptičkim promjenama.
Maslinovo ulje izrazito je osjetljivo na aromatske utjecaje do kojih može doći unutar cisterni za prijevoz.
Time se omogućuje i da kontrolno tijelo zajamči provedbu odgovarajućih provjera za vrijeme postupka proizvodnje i pakiranja, što pak pomaže očuvanju svojstvenih karakteristika ZOI-ja te praćenju i sljedivosti.”
Tom izmjenom dodatno se opravdava ograničenje punjenja boca na definirano područje.
Kontrolno tijelo — U specifikaciju proizvoda dodaje se poseban članak o ovoj temi jer je nedostajao.
Budući da se kontrolno tijelo promijenilo, točka 4.7. sažetka ispravlja se sukladno tomu.
Postojeći tekst glasi: „Naziv: Agroqualità SARL Adresa: Piazza Sallusti, 21, 1-00187 Rim” Treba ga zamijeniti sljedećim:
„Članak 10.
Kontrole Kako se zahtijeva u zakonodavstvu EU-a, kontrolno tijelo provjerava usklađenost proizvoda sa specifikacijom proizvoda.
Odabrano kontrolno tijelo je Agroqualità (Viale Cesare Pavese, 305, 00144 Rim; E-pošta: agroquali ta@agroqualita.it; Tel.
06 54228675; Faks 06 54228692).”